Document ID: /roh_data/filtered/swiss_laws_in_ROHinterleaved.jsonl.gz/33810

This text was translated from EN into Rumantsch Grischun.

Policy research is research initiated by the Federal Administration, the results of which are required by the Federal Administration in order to fulfil its tasks. Policy research may include the following measures:a. the awarding of research contracts (contract research);b. running the Confederation's own research institutes;c. implementing the Federal Administration’s own research programmes, in particular in cooperation with higher education research centres, research funding institutions, Innosuisse or other organisations that fund research;d. providing contributions to higher education research centres for the implementation of research programmes. In addition to the measures under paragraph 2, policy research institutions which are not federal research institutes, but which must conduct their own research projects for the appropriate fulfilment of their remit, may apply for third-party funding or programme participation from Innosuisse or other national and international organisations that fund research. Policy research is subject to the principles of Article 6 paragraph 1 letters a, b and c as well as paragraph 3 and 4. Departments are responsible for policy research in their area of responsibility. In the case of measures in accordance with paragraph 2 letters c and d, the competent administrative units shall pay contributions to cover indirect research costs (overheads). The Federal Council shall regulate the principles for calculating the contributions. The provisions on funding in Section 8 do not apply to policy research. Amended by No I of the FA of 17 Dec. 2021 (Changes in the Promotion of Innovation), in force since 1 Jan. 2023 (AS 2022 221; BBl 2021 480). Amended by No I of the FA of 17 Dec. 2021 (Changes in the Promotion of Innovation), in force since 1 Jan. 2023 (AS 2022 221; BBl 2021 480). Name in accordance with Annex No 2 of the Innosuisse Act of 17 June 2016, in force since 1 Jan. 2018 (AS 2016 4259, 2017 131; BBl 2015 9487). This amendment has been made throughout the text. Amended by Annex No 2 of the Innosuisse Act of 17 June 2016, in force since 1 Jan. 2018 (AS 2016 4259, 2017 131; BBl 2015 9487). Amended by No I of the FA of 17 Dec. 2021 (Changes in the Promotion of Innovation), in force since 1 Jan. 2023 (AS 2022 221; BBl 2021 480).

La perscrutaziun da l’administraziun è la perscrutaziun che vegn iniziada da l’administraziun federala; ses resultats vegnan duvrads da l’administraziun federala per ademplir sias incumbensas. La perscrutaziun da l’administraziun po cumpigliar las suandantas mesiras:a. conceder incaricas da perscrutaziun (perscrutaziun per incumbensa);b. manar agens instituts federals da perscrutaziun;c. realisar agens programs da perscrutaziun, en spezial en collavuraziun cun instituts da la perscrutaziun en scolas autas, instituziuns da promoziun da la perscrutaziun, la Innosuisse u ulteriuras organisaziuns da promoziun;d. surdar contribuziuns ad instituts da la perscrutaziun en scolas autas per realisar programs da perscrutaziun. Las instituziuns da perscrutaziun da l’administraziun che n’èn betg instituts federals da perscrutaziun, che ston però realisar agens projects da perscrutaziun sco cumplettaziun da las mesiras tenor l’alinea 2 per ademplir lur incumbensas en moda cunvegnenta, pon suttametter per quest intent a la Innosuisse sco er ad autras organisaziuns naziunalas ed internaziunalas da promoziun, la dumonda da survegnir meds finanzials u da pudair sa participar a programs. La perscrutaziun da l’administraziun è suttamessa als princips tenor l’artitgel 6 alineas 1 literas a e c sco er 3 e 4. Per la perscrutaziun da l’administraziun èn cumpetents ils departaments en lur champ d’incumbensas respectiv. En cas da mesiras tenor l’alinea 2 literas c e d pajan las unitads administrativas cumpetentas contribuziuns per indemnisar ils custs da perscrutaziun indirects (overhead). Il Cussegl federal regla ils princips per calcular las contribuziuns. Las disposiziuns davart la finanziaziun tenor la 8. secziun na vegnan betg applitgadas per la perscrutaziun da l’administraziun. Versiun tenor la cifra I da la LF dals 17 da dec. 2021 (midadas tar la promoziun da l’innovaziun), en vigur dapi il 1. da schan. 2023 (AS 2022 221; BBl 2021 480). Versiun tenor la cifra I da la LF dals 17 da dec. 2021 (midadas tar la promoziun da l’innovaziun), en vigur dapi il 1. da schan. 2023 (AS 2022 221; BBl 2021 480). Expressiun tenor la cifra 2 da l’agiunta da la Lescha Innosuisse dals 17 da zer. 2016, en vigur dapi il 1. da schan. 2018 (AS 2016 4259, 2017 131; BBl 2015 9487). Questa midada è vegnida resguardada en l’entir decret. Versiun tenor la cifra 2 da l’agiunta da la Lescha Innosuisse dals 17 da zer. 2016, en vigur dapi il 1. da schan. 2018 (AS 2016 4259, 2017 131; BBl 2015 9487). Versiun tenor la cifra I da la LF dals 17 da dec. 2021 (midadas tar la promoziun da l’innovaziun), en vigur dapi il 1. da schan. 2023 (AS 2022 221; BBl 2021 480).